open-index/open-wikipedia-markdown huggingface dataset:
Kolmen illan varietee (DVD)

**Kolmen illan varietee** on marraskuussa 2006 ilmestynyt Yön DVD. Se sisältää kolme edellisenä kesänä Raumanmeren juhannuksessa taltioitua yhtyeen konserttia, joiden materiaalista julkaistiin myös samanniminen albumi. Ekstroina DVD:llä on kolmiosainen Yö-dokumentti, yhtyeen ja fanien haastatteluja sekä Sami Hintsasen juontama Yö-historiikki.

Yö juhlisti Rauman Otanlahdella 25-vuotista uraansa soittamalla kolmena perättäisenä iltana kolme eri settia, joista kukin sisälsi eri vuosikymmenen kappaleita. Vierailijoina olivat yhtyeen entisistä jäsenistä Jussi Hakulinen sekä rumpali Frogley. Yleisöä paikalla oli jokaisena iltana noin 30 000. Yhtye harjoitteli keikkasettiään Ylöjärvellä sijaitsevalla Akun tehtaalla, jossa suunniteltiin etukäteen esimerkiksi kaikki efektit ja kamerakulmat.

Olli Lindholm on itse pitänyt konserteista onnistuneimpana keskimmäistä, joka sisältää 1990-luvun kappaleita. 1980-luvun settiä hän piti silloiselle kokoonpanolle vaikeana, koska sen materiaali ei ollut soittajille kovin tuttua. 2000-luvun setti puolestaan soitettiin Lindholmin mukaan liian aikaisin, jolloin efektit ja valoshow eivät valoisassa kesäillassa näkyneet parhaalla mahdollisella tavalla. Lisäksi yleisö alkoi olemaan usean päivän helteen ja juhlimisen uuvuttamaa. 

Ensimmäisen DVD-levyn materiaali on myöhemmin julkaistu myös osana vuonna 2010 ilmestynyttä kokoelmaa *[[Sound Pack (Yön albumi)|Sound Pack]]*.

## Listamenestys ja myyntiluvut
*Kolmen illan varietee* nousi heti ilmestyttyään Suomen virallisen DVD-listan kärkeen ja pysyi listaykkösenä neljän viikon ajan. Yhteensä DVD:lle kertyi 33 listaviikkoa, joista se oli kärjessä kymmenen viikon ajan. Kultalevymyynnin (5 000 kpl) DVD saavutti jo vajaan viikon kuluttua julkaisustaan ja yhteensä sitä on myyty yli 17 000 kappaletta eli platinalevyyn oikeuttava määrä. Se on Nightwishin *[[End of an Era]]n* jälkeen Suomen kaikkien aikojen toiseksi myydyin konsertti-DVD sekä kuudenneksi myydyin musiikki-DVD.

## Muusikot
;Yö
*Olli Lindholm – laulu
*Daffy Terävä – kitara
*Mikko Kangasjärvi – kosketinsoittimet, taustalaulu
*Jukka Lewis – basso, taustalaulu, laulu (3/9)
*Antti Mäkinen – rummut
;Vierailijat
*Frogley – laulu (2/9)
*Jussi Hakulinen – laulu (1/8–10, 16)
*Jari Latomaa – kosketinsoittimet, taustalaulu
*Laura Jaatinen – viulu
*Pike Kontkanen – viulu
*Tuuli Talvitie – viulu
*Heidi Väisänen – viulu
*Sari Jeskanen – alttoviulu
*Eija Laru – alttoviulu
*Mirja Mattinen – sello
*Annika Eklund – taustalaulut, laulu (3/13)
*Miina Mikkonen – taustalaulut

## Kappaleet
### DVD 1
;RMJ 22.6.2006 
#
#
#
#
#
#
#
#
#
#
#
#
#
#
#
#
#
;Ekstrat
#
#

### DVD 2
;RMJ 23.6.2006 
#
#
#
#
#
#
#
#
#
#
#
#
#
#
#
#
#
;Ekstrat
#
#
### DVD 3
;RMJ 24.6.2006 
#
#
#
#
#
#
#
#
#
#
#
#
#
#
#
#
;Ekstrat
#
#

## Lähteet
*Yö ‎– Kolmen Illan Varietee Discogs.

### Viitteet
Kim Manners

**Kim Manners** (13. tammikuuta 1951 – 25. tammikuuta 2009) oli yhdysvaltalainen tuottaja ja ohjaaja, joka tunnetaan parhaiten televisiosarjoista *[[Salaiset kansiot]]* ja *[[Supernatural]]*.

Manners kuoli syöpään 25. tammikuuta 2009 Los Angelesissa.

## Lähteet

## Aiheesta muualla
*
EHC Winterthur

**EHC Winterthur** on sveitsiläinen jääkiekkoseura, joka on perustettu vuonna 1963. Se pelaa Sveitsin toiseksi korkeimmalla sarjatasolla Swiss League:ssa. Joukkue pelasi pitkään maan kolmanneksi korkeimmalla sarjatasolla, mutta kauden 2014-2015 jälkeen sen onnistui nousta toiseksi korkeimmalle sarjaportaalle.

## Joukkue kaudella 2025–2026

### Valmennus & Joukkueenjohto
* **Päävalmentaja:** Markus Studer 
* **Apuvalmentaja:** Adrian Wichser 
* **Maalivahtivalmentaja:** Silvano Brasi 
* **Huoltopäällikkö:** Roger Weinhart 
* **Puheenjohtaja:** Rolf Löhrer 
* **Toimitusjohtaja:** Alexander Keller 
* **Urheilutoimenjohtaja:** Christian Weber 
* **Pelaajakehitysjohtaja:** Reto Kobach 
* **Pelaajakehitysjohtaja:** Jürg Wuffli 

*Lähde: EliteProspects*

## Lähteet

## Aiheesta muualla
* Joukkueen kotisivu
Kiitos ja kunnia live – Hartwall Areena 10.12.2011

**Kiitos ja kunnia live – Hartwall Areena 10.12.2011** on maaliskuussa 2012 ilmestynyt Yön DVD, joka sisältää yhtyeen konsertin Helsingin Hartwall Areenalta 10. joulukuuta 2011. Kyseessä oli Yön 30-vuotisjuhlakiertueen huipentuma, josta tehty kooste esitettiin tammikuussa 2012 myös Yle TV2:lla.

DVD nousi heti ilmestyttyään Suomen virallisen DVD-listan kärkeen ja pysyi listalla kaikkiaan 24 viikon ajan.

## Muusikot
;Yö
*Olli Lindholm – laulu
*Daffy Terävä – kitara
*Jukka Lewis – basso, taustalaulu, laulu (kappaleet 9 ja 23)
*Ari Toikka – rummut
*Mikko Kangasjärvi – kosketinsoittimet, taustalaulu
*Jari Latomaa – kosketinsoittimet, taustalaulu
;Vierailevat solistit
*Jussi Hakulinen laulu (7-8,21-22)
*Juha Tapio laulu (11-12)
*Suvi Teräsniska taustalaulut, laulu (14,19)
*Annika Eklund taustalaulut, laulu (14,25) 
*Miina Mikkonen taustalaulut, laulu (14,20)

## Kappaleet
#*Intro*
#*[[Likaiset legendat I]]*
#*[[Särkynyt enkeli]]*
#*[[Kuorotyttö]]*
#*[[Laulu rakkaudelle]]*
#*[[Tia-Maria]]*
#*Sunnuntaisin kuolee kuninkaat*
#*[[Joutsenlaulu (kappale)|Joutsenlaulu]]*
#*Oikee enkeli*
#*[[Onnen hohteessa]]*
#*Ohikiitävää*
#*Kuin sävel oisi hän*
#*[[Ihmisen poika (kappale)|Ihmisen poika]]*
#*Potpuri*
:#*Tuhat kilometriä luotasi*
:#*[[Lasisilmä (kappale)|Lasisilmä]]*
:#*[[Kuuhullu]]*
:#*Kiertolainen*
:#*Satelliitit*
:#*En rakasta sua enää*
:#*[[Laulu meille kahdelle]]*
#*[[Vie mut minne vaan]]*
#*[[Niin paljon me teihin luotettiin]]*
#*[[Tie sydämeeni]]*
#*[[Tällaisina aikoina]]*
#*[[Särkyvää]]*
#*Katujen kuningatar*
#*[[Hän tanssi kanssa enkeleiden]]*
#*[[Parrasvalot (kappale)|Parrasvalot]]*
#*Deadline*
#*[[Yötä vastaanottamaan]]*
#*[[Pettävällä jäällä]]*
#*[[Loisto (kappale)|Loisto]]*
#*[[Kiitos ja kunnia]]*
#*[[Rakkaus on lumivalkoinen (kappale)|Rakkaus on lumivalkoinen]]*
;Ekstrat
#*[[Tällaisina aikoina]]* (musiikkivideo)

## Lähteet
*KIITOS JA KUNNIA LIVE – DVD Likaiset Legendat.

### Viitteet
Pohjanmaa

**Pohjanmaa** voi tarkoittaa seuraavia:

* Pohjanmaan historiallinen maakunta (), historiallinen maakunta Suomessa, käsittää seuraavat nykymaakunnat tai niiden osat:
** Pohjanmaan maakunta ()
** Etelä-Pohjanmaan maakunta (lähes kokonaan)
** Keski-Pohjanmaan maakunta
** Pohjois-Pohjanmaan maakunta
** Kainuun maakunta
** Lapin maakunnan eteläosa (Peräpohjola)
* Pohjanmaan lääni, Suomen lääni vuosina 1634–1775
* Pohjalaismaakunnat, nimitys, jota käytetään Pohjanmaan, Etelä-Pohjanmaan ja Keski-Pohjanmaan maakuntien muodostamasta alueesta.
* Pohjanmaa, yksi Suomen maisemamaakunnista
* Miinalaiva Pohjanmaa, entinen Suomen merivoimien lippulaiva, nykyinen merenmittausalus
* Pohjanmaa-luokka, Suomen merivoimien alusluokka
* Pohjanmaa-luokka, Ruotsin saaristolaivaston alustyyppi 1700-luvulla
* Iskelmäradio Pohjanmaa, radioasema Keski- ja Etelä-Pohjanmaalla
* Pohjanmaan Radio, YLE Radio Suomen maakuntaradio
* Pohjanmaa-sarja, Antti Tuurin romaanisarja
** *[[Pohjanmaa (kirja)|Pohjanmaa]]*, Antti Tuurin kirjoittama romaani vuodelta 1982, Pohjanmaa-sarjan ensimmäinen osa
** *[[Pohjanmaa (elokuva)|Pohjanmaa]]*, Antti Tuurin romaaniin perustuva, Pekka Parikan ohjaama elokuva vuodelta 1988
* Pohjanmaa, Vaasassa 1909–1912 ilmestynyt sanomalehti
* Pohjanmaa Oy, Tuko-ryhmään kuulunut tukkukauppa 1900-luvulla
* sukunimenä:
** Atte Pohjanmaa (1903–1976), päätoimittaja ja kirjailija.
RN Lampo (1931)

**RN Lampo** () oli Italian kuninkaallisen laivaston toisessa maailmansodassa palvellut Folgore-luokan hävittäjä.

## Valmistus

Alus tilattiin Napolista OC Partenopeilta, missä köli laskettiin 30. tammikuuta 1930. Alus laskettiin vesille 26. heinäkuuta 1931 ja liitettiin laivastoon 13. elokuuta 1932.

## Palvelus
Alus upotettiin 16. huhtikuuta 1941 sen ollessa suojaamassa *Tarigon* johtamaa saattuetta. Italian laivasto nosti hylyn elokuussa 1941 ja alus palautettiin korjausten jälkeen palvelukseen. Alus joutui huhtikuussa 1943 kuljettaessaan ampumatarvikkeita Tunisiaan ilmahyökkäykseen, jossa se upposi uudelleen.

## Lähteet
*
*
*

### Viitteet
RN Fulmine (1931)

**RN Fulmine** () oli Italian kuninkaallisen laivaston Folgore-luokan hävittäjä toisessa maailmansodassa.

## Valmistus

Alus tilattiin Fiumesta Cantieri navali del Quarnarolta, missä köli laskettiin 1. lokakuuta 1929. Alus laskettiin vesille 2. elokuuta 1931 ja liitettiin laivastoon 14. syyskuuta 1932.

## Palvelus
Alus upotettiin 9. marraskuuta 1941.

## Lähteet
*
*

### Viitteet
Tolpuddlen marttyyrit

**Tolpuddlen marttyyrit** olivat kuusi brittiläistä maatyöläistä Dorsetin Tolpuddlessa, jotka vuonna 1834 muodostivat ammattiyhdistyksen *Friendly Society of Agricultural Labourers* paremman palkan ja parempien työolojen ajamiseksi. Heidän johtajanaan toimi George Loveless (1797–1874). Heidät tuomittiin lähtemään seitsemäksi vuodeksi rangaistussiirtolaan Australian New South Walesiin, mutta yleisön painostuksesta heidät vapautettiin 1836 yli 800&nbsp;000 nimeä sisältäneen kansalaisadressin vaikutuksesta.

Tolpuddlen kylässä on marttyyreista kertova museo ja siellä järjestetään aiheeseen liittyvä festivaali vuosittain heinäkuussa. Tolpuddlen marttyyreista on tullut merkittävä osa Britannian ammattiyhdistysliikkeen historiallista perinnettä.

## Lähteet

## Aiheesta muualla
RN Dardo (1930)

**RN Dardo** () oli Italian kuninkaallisen laivaston Freccia-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 23. tammikuuta 1929. Alus laskettiin vesille 6. syyskuuta 1930 ja liitettiin laivastoon 25. tammikuuta 1932.

## Palvelus
Saksa valtasi aluksen syyskuussa 1943 liittäen sen laivastoonsa nimellä *TA31*.

## Lähteet
*
*

### Viitteet
Yön diskografia

Tämä on luettelo **[[Yö (yhtye)|Yön]]** julkaisemista albumeista, singleistä ja DVD-levyistä. Yhtyeen tuotanto käsittää yhteensä 22 studioalbumia, viisi livealbumia, kymmenen kokoelma-albumia, 59 singleä sekä neljä DVD-julkaisua.

## Studioalbumit

*1 Vuoteen 1985 saakka Suomessa julkaistiin lukuisia epävirallisia myyntitilastoja, jonka jälkeen Suomen Ääni- ja kuvatallennetuottajat myönsi virallisen listan statuksen Seura-lehden ylläpitämälle listalle ja vuonna 1989 edelleen Radio Ykkösen kokoamalle myyntilistalle. Suomen virallinen lista perustettiin 1994.

## Livealbumit

*1 Albumista julkaistiin vain rajoitettu 500 kappaleen painos.

## Kokoelmat

## Singlet

## DVD:t

## Lähteet
RN Strale (1931)

**RN Strale** () oli Italian kuninkaallisen laivaston Freccia-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 20. helmikuuta 1929. Alus laskettiin vesille 26. maaliskuuta 1931 ja liitettiin laivastoon 6. helmikuuta 1932.

## Palvelus
Alus upotti 14. kesäkuuta 1940 törmäämällä Britannian kuninkaallisen laivaston sukellusveneen *[[HMS Odin (N84)|HMS Odinin]]* *[[RN Baleno (1931)|RN Balenon]]* avustamana. Alus ajautui 21. kesäkuuta 1942 Cape Bonin lähistöllä matalikolle, jonne sen lopullisesti tuhosi *[[HMS Turbulent]]* torpedoimalla.

## Lähteet
*
*

### Viitteet
RN Freccia (1930)

**RN Freccia** () oli Italian kuninkaallisen laivaston Freccia-luokan hävittäjä toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 20. helmikuuta 1929. Alus laskettiin vesille 3. elokuuta 1930 ja liitettiin laivastoon 21. lokakuuta 1931.

## Palvelus
Alus upotettiin 8. elokuuta 1943.

## Lähteet
*
*

### Viitteet
Alberto Nepoti

**Alberto Nepoti** (25. lokakuuta 1876 Torino – 8. kesäkuuta 1937 Torino) oli italialainen elokuvanäyttelijä.

Nepotin elokuvaura alkoi vuonna 1909 Film d’Arte Italiana -yhtiön näyttelijänä. Hänen läpimurtonsa tapahtui Maria Jacobinin rinnalla Savoia Filmin tuottamissa ja Nino Oxilian ohjaamissa elokuvissa *Il cadavere vivente* (1913) ja *[[Il focolare domestico]]* (1914). Kilparakastajan rooleihin erikoistuneen Nepotin suurimpia menestyksiä olivat Pina Menichellin kanssa tehdyt melodraamat *[[Tigre reale]]* (1916) ja *La trilogia di Dorina* (1917). Näyttelijän ura jatkui 1930-luvun alkuun saakka. Hän myös ohjasi muutamia elokuvia.

## Elokuvia
* *[[Il focolare domestico]]*, 1914
* *[[Per amore di Jenny]]*, 1915
* *[[Rapsodia satanica]]*, 1915/1917
* *[[Tigre reale]]*, 1916
* *[[Momi näkee unta sodasta]]*, 1917
* *[[Gemma di Sant’Eremo]]*, 1918
* *[[Il dramma di una notte]]*, 1918
* *[[La moglie di Claudio]]*, 1918

## Lähteet

## Aiheesta muualla
* Internet Movie Database: Alberto Nepoti
Imatralainen

**Imatralainen** oli Imatran seudulla vuosina 1996–2019 kahdesti viikossa ilmestynyt kaupunkilehti, jonka kustantajana ennen lakkauttamista toimi Kaakon Viestintä.

Lehti oli Sanomalehtien liiton jäsen ja sitoutunut noudattamaan Julkisen sanan neuvoston ohjeita.

## Historia
Syksyllä 2008 Suomen Lehtiyhtymä -konserni (nykyinen Etelä-Suomen Media) osti lehden samaan aikaan *Kaakkois-Suomen Sanomien* (nykyinen *[[Lappeenrannan Uutiset (kaupunkilehti)|Lappeenrannan Uutiset]]*) kanssa ja muodosti lehdille yhteisen organisaation. Uudistuksen jälkeen lehdet olivat toistensa osapainoslehtiä, eli niiden alkupään sivut olivat vaihtuvia ja kaupunkikohtaisia, loppupään sivut yhteisiä ja maakunnallisia. Lehtien yhteenlaskettu jakelulevikki ennen *Imatralaisen* lakkauttamista oli keskiviikkoisin 67&nbsp;500 ja viikonvaihteessa 65&nbsp;500 kappaletta. *Imatralaisen* jakelulevikki peitti Imatran, Rautjärven sekä Ruokolahden.

Lehti uudistui tammikuussa 2013 tabloidiformaattiin ja vuoden 2014 tammikuussa lehden ilmestymiskerrat kaksinkertaistuivat siten, että keskiviikon lisäksi alkoi ilmestyä myös viikonvaihdenumero.

Lehti lakkautettiin vuonna 2019 ja viimeinen numero ilmestyi 18. joulukuuta 2019. Lehden lakkauttaminen oli seurausta siitä, että Keskisuomalainen-konsernin ostaessa Kaakon Viestinnän sillä oli kaksi Imatran seudulla ilmestyvää kaupunkilehteä. Toinen Kaakon Viestinnän kustantama kaupunkilehti, *[[Uutisvuoksi]]* jatkoi ilmestymistään entiseen tapaan. Ennen yrityskauppoja seurannutta uudelleenjärjestelyä lehteä kustansi Keskisuomalainen-konserniin kuuluva Etelä-Suomen Media.

## Päätoimittajia
* Karri Kannala (2011–2015)
* Janne Koivisto (2015–2017)
* Karri Kannala vt. (2017)
* Ari Toivonen (2018)
* Tuija Horttanainen (2018–2019)
* Ilkka Pohjalainen vt. (2019–2020)
## Lähteet
Stille-kytkentä

**Stille-kytkentä** tai **Migita-Kosugi-Stille**-kytkentä on palladiumin katalysoima kytkentäreaktio, jossa aryyli- tai alkenyylitinayhdiste reagoi aromaattisen tai vinyylisen halogenidin tai triflaatin kanssa muodostaen kytkeytyneen tuotteen. Stille-kytkentä on hyvin tehokas ja usein käytetty menetelmä hiilten välisten sidosten muodostamiseen orgaanisissa synteeseissä. Reaktio on nimetty löytäjänsä John Stillen mukaan ja Stille raportoi reaktion ensimmäisen kerran vuonna 1978.

## Reaktion historiaa ja mekanismi
Ensimmäiset orgaanisten tinayhdisteiden ja aromaattisten elektrofiilien väliset palladiumkompleksien katalysoimat reaktiot raportoi Colin Eaborn ryhmineen vuonna 1976. Vuonna 1977 japanilaiset Toshihiko Migita, Masanori Kosugi ja Yutaka Shimizu raportoivat aromaattisen halidin ja allyylistannaanin palladiumkatalysoidun kytkentäreaktion. Jälleen vuotta myöhemmin Stille julkaisi reaktionsa, jossa aromaattinen triflaatti reagoi aryyli- tai alkenyylistannaanin kanssa muodostaen kytkentätuotteen.

Stille-kytkentä sietää hyvin erilaisia funktionaalisia ryhmiä molekyyleissä niiden reagoimatta reaktio-olosuhteissa. Elektrofiilinä käytetään tyypillisesti aromaattisia tai vinyylisiä elektrofiilejä erityisesti aryylihalideja tai -triflaatteja. Organoreagenssina on tyypillisimmin yhdiste, jossa tina on sitoutunut sp2-hybridisoituneeseen hiiliatomiin, esimerkiksi aryyli- tai allyylistannaanit, mutta myös bentsyyli- ja vinyylistannaanit voivat reagoida Stille-kytkennällä. Katalyyttinä käytetään usein tetrakis(trifenyylifosfiini)palladium(0):a. Reaktion katalyyttisen syklin ensimmäinen vaihe on hapettava additio, jossa palladiumkatalyytti muodostaa organopalladiumkompleksin aromaattisen tai vinyylisen halogenidin tai triflaatin kanssa. Seuraavassa vaiheessa tapahtuu transmetallaatio, jossa palladium vaihtaa triflaatti- tai halogenidiryhmän stannaanin aryyli- tai alkenyyliryhmään. Tämä on reaktion mekanismin hitain vaihe eli niin kutsuttu reaktionopeutta rajoittava vaihe. Viimeisessä vaiheessa tapahtuu pelkistävä eliminaatio, jolloin kytkentätuote irtoaa palladiumista ja katalyytti regeneroituu.
:

Stille-kytkennöissä käytetään organotinareagensseja, joiden hyvänä puolena on niiden stabiilius ilmaa ja kosteutta vastaan. Reaktio voidaan suorittaa jopa vesiliuoksessa. Huonona puolena on kuitenkin organotinayhdisteiden myrkyllisyys ja reaktiossa sivutuotteina muodostuvien tinahalogenidijohdannaisten myrkyllisyys, minkä vuoksi reaktion käyttö suuressa mittakaavassa on suhteellisen vähäistä. Reaktiota on kuitenkin käytetty useiden rakenteeltaan monimutkaisten luonnonaineiden laboratoriomittakaavan synteeseissä hyvillä saannoilla.

## Lähteet
Segundo de Chomón

**Segundo de Chomón** (17. lokakuuta 1871 Teruel – 2. toukokuuta 1929 Pariisi) oli Ranskassa, Espanjassa ja Italiassa vaikuttanut espanjalainen elokuvantekijä. Hänet tunnetaan yhtenä animaatioelokuvan ja erikoistehosteiden käytön uranuurtajista.

Chomónin elokuvaura sai alkunsa Pariisissa, jossa hän nai Georges Mélièsille ja Pathén veljeksille työskennelleen näyttelijän Julienne Mathieun. Vuonna 1901 Chomón muutti perheineen Barcelonaan, jossa hän toimi Pathén levittäjänä, kuvasi uutiselokuvia ja teki useita kokeellisia  näytelmäelokuvia. Vuonna 1905 Chomón palasi Pariisiin, jossa hän teki Pathélle joukon aikansa parhaita trikkielokuvia kuten *Le Roi des dollars* (1905), *Les Cent Trucs* (1906), *Les Fleurs animées* (1906) ja *Kiriki, acrobates japonais* (1907). Myöhemmin hän ohjasi myös esine-, nukke- ja piirrosanimaatioita kuten *La Légende du fantôme* (1908), *Hôtel électrique* (1908), *Voyage à la planète Jupiter* (1909), *Le Voleur invisible* (1909), *Le Théâtre électrique de Bob* (1909) ja *Une Excursion incohérente* (1910). Vuonna 1910 Chomón palasi Barcelonaan, jossa hän perusti oman tuotantoyhtiön. Vuosina 1911–1912 hän työskenteli Ibérico-yhtiölle ja patentoi cinemacoloris-nimellä tunnetun elokuvien väritysjärjestelmän.

Vuonna 1912 Chomón siirtyi Torinoon Itala Filmille, jossa hän toimi elokuvaajana ja erikoistehostemiehenä. Hän työskenteli muun muassa Giovanni Pastronen *[[Cabiria]]ssa* (1914) ja laati nukkeanimaatioita elokuvaan *[[Momi näkee unta sodasta]]* (*La guerra e il sogno di Momi*, 1916). Chomónin viimeisiä elokuvia oli Abel Gancen ohjaama *Napoléon* (1927).

## Lähteet

## Aiheesta muualla

* Internet Movie Database: Segundo de Chomón
Sony Xperia SP

**Sony Xperia SP** (koodinimeltään&nbsp;*"HuaShan"*) on Sony Mobile Communicationsin keskihintainen älypuhelin.&nbsp;Se julkaistiin 18. maaliskuuta 2013. Laitteessa on 1,7GHz prosessori, 1 gigatavu RAM-muistia, 8 megapixelin kamera Exmor RS -kennolla ja&nbsp;4,6 tuuman näyttö HD-tarkkuudella.

## Muotoilu
Xperia SP:ssä on alumiinikehys ja irroitettava takakansi. Laitteen alareunassa on läpinäkyvä osa, joka toimii antennina. Alareunasta löytyy myös kolme LED-valoa, jotka toimivat ilmoitusvaloina ja vilkkuvat musiikin rytmissä.

## Järjestelmäpäivitykset
16. tammikuuta 2014 Sony ilmoitti Twitterissä, että Android 4.3-päivitys saapuu &nbsp;Xperia SP:lle tammikuun loppupuolella tai helmikuun alussa.&nbsp;Australiasta alkaen päivitystä alettiin jaella 11. helmikuuta.&nbsp;Myöhemmin Sony ilmoitti, että laitteelle ei enää tule Android-päivityksiä.

## Lähteet
Himno de Riego

**Himno de Riego** on vuonna 1820 sävelletty Espanjan ensimmäisen ja toisen tasavallan kansallislaulu. Sen sävelsi José Melchor Gomis ja sanoitti Evaristo San Miguel.

## Sanat ([[espanjan kieli|espanjaksi]])

Serenos y alegres, valientes y osados,

Cantemos, soldados, el himno a la lid.

De nuestros acentos el orbe se admire

Y en nosotros mire los hijos del Cid.

Soldados, la patria nos llama a la lid.
Juremos por ella vencer o morir.

El mundo vio nunca, más noble osadía,

Ni vio nunca un día más grande el valor,

Que aquel, inflamados, nos vimos del fuego,

Excitar a Riego de Patria el amor.

Soldados, la patria nos llama a la lid.
Juremos por ella vencer o morir.

La trompa guerrera sus ecos al viento,

Horror al sediento, ya ruge el cañón.

A Marte sañudo la audacia provoca

Y el ingenio invoca de nuestra nación.

Soldados, la patria nos llama a la lid.
Juremos por ella vencer o morir.

### Satiirinen versio
Laulusta on tehty myös satiirinen versio:

Si los curas y frailes supieran,
la paliza que les van a dar,
subirían al coro cantando:

"¡Libertad, libertad, libertad!"

Si los Reyes de España supieran
lo poco que van a durar,
a la calle saldrían gritando:

"¡Libertad, libertad, libertad!"

La Reina vol corona?
Corona li darem...
que vingui a Barcelona

I el coll li tallarem!

Un hombre estaba cagando,
y no tenía papel,
pasó el Rey Alfonso XIII

¡Y se limpió el culo con él!

Laulun kolmas säkeistö on katalaania.
Lappeenrannan Uutiset (kaupunkilehti)

**Lappeenrannan Uutiset** oli Lappeenrannan seudulla kerran viikossa ilmestynyt kaupunkilehti, jonka kustantajana toimi Kaakon Viestintä. Lehti oli Sanomalehtien liiton jäsen ja sitoutunut noudattamaan Julkisen sanan neuvoston ohjeita.

Lehden jakelulevikki kattoi koko Lappeenrannan, Lemin ja Taipalsaaren. Luumäellä ja Savitaipaleella lehti jaetaan noutopisteisiin. Lehden viimeinen numero ilmestyi huhtikuussa 2020.

## Historia

*Lappeenrannan Uutiset* alkoi ilmestyä tammikuussa 2009. Tätä ennen lehti tunnettiin *Kaakkois-Suomen Sanomina*, joka perustettiin vuonna 1994. Suomen Lehtiyhtymä -konsernin (nykyisen Etelä-Suomen Median) ostettua lehden syksyllä 2008 käynnistettiin uudistustyö, joka johti *Lappeenrannan Uutisten* syntymiseen. Vuoden 2020 yritysjärjestelyiden jälkeen Lappeenrannan Uutisten kustantajaksi tuli Keskisuomalainen-konsernin ostama Kaakon Viestintä.

*Lappeenrannan Uutisten* sisarlehti oli vuoden 2019 loppuun asti Imatran seutukunnalla ilmestynyt *[[Imatralainen]]*.  Lehdet olivat toistensa osapainoslehtiä, eli niiden alkupään sivut ovat vaihtuvia ja kaupunkikohtaisia, loppupään sivut yhteisiä ja maakunnallisia.

*Lappeenrannan Uutiset* uudistui tammikuussa 2013 tabloidiformaattiin. Vuosina 2014–2018 lehti ilmestyi keskiviikon lisäksi myös lauantaisin, kunnes muuttui syksyllä 2018 jälleen yksipäiväiseksi. Ilmestymistiheyden harventamisen taustalla oli jakelukustannusten nousu.

### Ilmestymistauko

*Lappeenrannan Uutiset* on ollut huhtikuusta 2020 lähtien ilmestymistauolla koronaviruksesta aiheutuneiden taloudellisten syiden vuoksi. Tauko jatkuu edelleen vuonna 2025. Lehteä ei ole virallisesti lakkautettu, mutta sitä ei mainita enää Kaakon Viestinnän kustantamien medioiden joukossa.

Lehden vt. päätoimittajana toimi ennen ilmestymistaukoa Ilkka Pohjalainen. Hän tuurasi päätoimittajan tehtävässä äitiyslomalle jäänyttä Tuija Horttanaista.

## Päätoimittajia
* Karri Kannala (2011–2015)
* Janne Koivisto (2015–2017)
* Karri Kannala vt. (2017)
* Ari Toivonen (2018)
* Tuija Horttanainen (2018–2019)
* Ilkka Pohjalainen vt. (2019–2020)

## Lähteet

## Aiheesta muualla
* Lappeenrannan Uutiset
Cantieri navali Odero

**Cantieri navali Odero** oli italialainen telakka, joka oli toiminnassa vuosina 1846&nbsp;–&nbsp;1949.

## Historia
Westermanin veljekset perustivat yrityksen vuonna 1846 Genovan Sestri Ponenteen. Vuonna 1872 Nicolò Odero valtasi yrityksen. Muggianossa toiminut Ansaldon San Giorgion telakka sekä aseita valmistanut Vickers-Terni sulautettiin yritykseen, josta muodostui Attilio Oderon hallinnoima Odero-Terni. Yritys sulautui kaksi vuotta myöhemmin Livornossa sijainneeseen Cantiere navale fratelli Orlandoon. Näin muodostunut yritys nimettiin Società per la Costruzione di Navi, Macchine et Artiglierie Odero-Terni-Orlando (OTO), josta myöhemmin muodostui edelleen OTO Melara. Telakka suljettiin vuonna 1949.
Cantiere navale di Riva Trigoso

**Cantiere navale di Riva Trigoso** oli italialainen telakka, jonka Erasmo Piaggio perusti 1. elokuuta 1897 Riva Trigosoon nimellä Società Esercizio Bacini. Yhtiö valmisti pääasiassa kauppamerenkulkuun soveltuvia aluksia. Vuonna 1925 Piaggion perilliset päättivät lopettaa kuivatelakan ja yhtiön nimi vaihtui **Cantieri del Tirrenoksi**. Yhtiö aloitti sotalaivojen valmistuksen ja telakka vaurioitui pahoin toisen maailmansodan aikana.

Telakka liitettiin 1973 Italcantieriin ja edelleen 1984 Fincantieriin.
IndustriALL Global Union

**IndustriALL Global Union** on vuonna 2012 Kööpenhaminassa perustettu teollisuustyöntekijöiden maailmanlaajuinen ammattiliittojen kattojärjestö, joka edustaa yli 50 miljoonaa teollisuustyöläistä 140 eri maassa. Se syntyi International Metalworkers' Federation (IMF), International Federation of Chemical, Energy, Mine and General Workers' Unions (ICEM) ja International Textile, Garment and Leather Workers' Federation (ITGLWF) -liittojen yhdistäessä toimintansa. Suomalaisista ammattiliitoista IndustriALL Global Unionin jäsenenä on Metallityöväen Liitto.

Järjestön päämaja on Sveitsin Carougessa, Geneven eteläpuolella. Järjestön pääsihteerinä on toiminut muun muassa suomalainen Jyrki Raina.

## Lähteet
*IndustriALL Global Unionin kotisivut

### Viitteet

## Aiheesta muualla
Shanghai Tower

**Shanghai Tower** () on Shanghaissa Kiinassa sijaitseva pilvenpiirtäjä, joka on Kiinan korkein ja maailman kolmanneksi korkein rakennus. Rakennus on 632 metriä korkea, ja siinä on 128 kerrosta. Rakennustyöt aloitettiin vuonna 2009, ja torni valmistui vuoden 2015 lopulla.

Shanghai Towerissa oli sen avaamisen aikoihin maailman nopein hissi, korkein rakennuksessa oleva hissi ja nopein kaksikerroksinen hissi. Nopeimman hissin nopeus on 20,5 metriä sekunnissa. Yhteensä rakennuksessa on 114 hissiä. Lisäksi siinä oli avauduttuaan maailman korkeimmalla sijaitseva hotelli ja maailman korkein näköalatasanne. Lisäksi rakennusta on väitetty maailman vihreimmäksi pilvenpiirtäjäksi, ja se on saanut energiaystävällisyydestään platinatason LEED-sertifikaatin.

Rakennuksen lattiapinta-ala on 420&nbsp;000 neliömetriä, ja sen 118. ja 119. kerroksissa on näköalatasaneet. Rakennuksessa on myös muun muassa toimistotiloja ja hotelleja.

## Lähteet

## Aiheesta muualla
Csárdás (Monti)

**"Csárdás"** on Vittorio Montin kappale alun perin viululle ja pianolle, vuodelta 1904. Muillekin kokoonpanoille on tehty sovituksia. Se on säveltäjän kuuluisin teos. Tempon ja energisyyden vaihtelut ovat teoksen aikana suuria. Teos perustuu unkarilaiseen csárdás-musiikkityyliin.

## Aiheesta muualla
* [Nuotteja IMSLP-projektissa](https://imslp.org/wiki/Cs%C3%A1rd%C3%A1s_(Monti,_Vittorio))
Jihaengin asema

**Jihaengin asema** (, hanja 紙杏驛, ) on metroasema Dongducheonissa, Etelä-Koreassa. Aseman avattiin 30. tammikuuta 2005 ja sen kautta alkoi kulkea Gyeongwon-linja. Soulin metron linja 1 aloitti 15. joulukuuta 2006.

## Laiturit
* **Laiturilta 1**: Ganeung / Soulin asema / Incheon
* **Laiturilta 2**: Ganeung / Soulin asema / Incheon
* **Laiturilta 3**: Soyosan / Dongducheon
* **Laiturilta 4**: Soyosan / Dongducheon

## Uloskäynnit
* **Uloskäynti 1**: Idan-ala-aste, Dongducheonin koulutuksen virasto, Dongducheonin paloasema
* **Uloskäynti 2**: Jihaengin postitoimisto, Saengyeonin yläaste
* **Uloskäynti 3**: Dongducheonin väestörekisterikeskus, Dongducheonin vieraiden kielten lukio
* **Uloskäynti 4**: Jihaengin ala-aste, Korean sähkövoimayhtiö, Dongducheon Jungangin lukio, Jungangin yläaste

## Valokuvia

Jihaeng Station Platforms.JPG|Asemalaiturit
Jihaeng Station Entrance.JPG|Aseman sisäänkäynti
Jihaeng Station Shop.JPG|Aseman kauppa
Jihaeng Station - Looking North.JPG|Näkymä asemalta pohjoiseen


## Aiheesta muualla
Tails’ Skypatrol

**Tails' Skypatrol** on Segan julkaisema tasohyppely, joka julkaistiin vuonna  Sega Game Gearille. Peli kuuluu *[[Sonic the Hedgehog (pelisarja)|Sonic the Hedgehog]]* -pelisarjaan ja on Tails-hahmon ensimmäinen soolopeli.

## Aiheesta muualla
* 
* Sega Retro -sivustolla
Roman Vlasov

**Roman Andrejevitš Vlasov** (, s. 6. lokakuuta 1990 Novosibirsk, Venäjän SFNT, Neuvostoliitto) on venäläinen kreikkalais-roomalaisen tyylin painija. Hän on olympiavoittaja sekä maailman- ja euroopanmestari.

Vlasov voitti olympiakultaa 74&nbsp;kg:n painoluokassa Lontoossa 2012 kukistettuaan loppuottelussa armenialaisen Arsen Julfalakyanin ja Rio de Janeirossa 2016, jossa voitti finaalissa Tanskan Mark Madsenin. Hän voitti maailmanmestaruuden 74-kiloisissa Istanbulissa 2011, 75&nbsp;kg:n sarjassa Las Vegasissa 2015 ja 77-kiloisissa Oslossa 2021. Hän sai MM-hopeaa 74-kiloisissa Budapestissa 2013. Euroopan-mestaruuden hän voitti samassa painoluokassa Belgradissa 2012 ja Tbilisissä 2013 sekä sai EM-pronssia Dortmundssa 2011. Hän voitti 77-kiloisten Euroopan-mestaruuden Kaspijskissa 2018 ja Bukarestissa 2019.

Vlasov voitti kadettien Euroopan-mestaruuden 46&nbsp;kg:n painoluokassa 2006 ja 54-kiloisissa 2007. Hän voitti kultaa 74&nbsp;kg:n sarjassa Kazanin univerdiadeissa 2013.

## Lähteet

## Aiheesta muualla
Fokker T.V

**Fokker T.V** (myös **Fokker T.5**) on Fokkerin valmistama kaksimoottorinen keskiraskas pommituskone, joka esiteltiin vuonna 1938 ja lentänyt edellisen vuoden lopulla ensilentonsa. Sitä valmistettiin vain 16 kappaletta, vaikka lentokonetta voitiin pitää vuonna 1939 varsin modernina. Fokker T.V:n ainut käyttäjä oli Alankomaiden ilmavoimat. Saksan hyökätessä Alankomaihin toukokuussa 1940 oli palveluskelpoisina ainoastaan yhdeksän konetta.

Koneessa oli viiden hengen miehistö. Moottorit olivat 925 hevosvoiman (690 kW) Bristol Pegasus -tähtimoottorit. Aseistukseen kuului 1&nbsp;000&nbsp;kg pommeja ja viisi 7,9&nbsp;mm FN -konekivääriä sekä keula-ampumon kuvussa 20&nbsp;mm tykki. Kantama oli 1&nbsp;550 kilometriä. Suurin lakikorkeus oli 8&nbsp;550 metriä. Matkanopeus oli 335&nbsp;km/h ja huippunopeus 417&nbsp;km/h - joka oli itse asiassa aivan sama, kuin Fokker D.XXI:lla.

## Lähteet
* 

### Viitteet

## Aiheesta muualla
*http://www.waroverholland.nl/index.php?page=fokker-t-v-bomber-t-5
*http://www.militaryfactory.com/aircraft/detail.asp?aircraft_id=933
*http://forum.warthunder.com/index.php?/topic/229010-data-sheet-fokker-tv/ 
*http://pverp.home.xs4all.nl/info/fokker_t-5.html 
*http://www.nfla.nl/F850.html 
*https://www.tracesofwar.nl/articles/60/Fokker-TV-T-5.htm 
*http://www.sas1946.com/main/index.php?topic=24689.0
*http://www.wardrawings.be/WW2/Files/2-Airplanes/Allies/5-Others/02-Netherlands/Fokker-T.V/Fokker-T.V.htm
*http://www.the-blueprints.com/blueprints/ww2planes/ww2-german/64002/view/fokker_t_v/
*http://www.axlsairplanes.com/wwii_allies/fokker_t.v/412
Turo Kautonen

**Turo Tapani Kautonen** (s. 28. joulukuuta 1969 Lahti) on uransa lopettanut suomalainen jalkapalloilija. Hän oli pelipaikaltaan keskuspuolustaja.

Kautonen on Lahden Reippaan kasvatti. Hän teki Reippaassa ensiesiintymisensä pääsarjatasolla SM-sarjan kaudella 1987 ja pelasi yhdeksässä ottelussa. Seuraavat kolme kautta jäivät väliin keväällä 1988 tapahtuneen loukkaantumisen vuoksi. Vuonna 1991 hän teki läpimurtonsa joukkueen avauskokoonpanoon, pelaten 30 ottelussa Reippaan pudotessa pääsarjatasolta ennätyksellisen pienellä pistemäärällä. Yhdeksän kauden aikana Kautonen esiintyi Reippaan riveissä 109 sarjaottelussa kolmella korkeimmalla sarjatasolla ja onnistui kolmesti maalinteossa.

Kaudeksi 1996 Kautonen siirtyi Reippaan paikalliskilpailija FC Kuusysiin. Yhden Ykkösessä pelatun vuoden jälkeen Reippaan ja Kuusysin edustusjoukkueet yhdistyivät FC Lahdeksi ja Kautonen edusti uutta seuraa sen kahdella ensimmäisellä kaudella, joista jälkimmäisellä hän oli mukana saavuttamassa nousua Veikkausliigaan. Kautonen ei kuitenkaan jatkanut FC Lahdessa pääsarjatasolla, vaan siirtyi Ykkösessä pelanneeseen FC Mikkeliin. Hän lopetti uransa yhden Mikkelissä pelatun vuoden jälkeen kauden 1999 päätteeksi. Pääsarjatasolla Kautonen pelasi kolme kautta ja esiintyi yhteensä 47 ottelussa, tehden yhden maalin.

Kautonen edusti alle 21-vuotiaiden maajoukkuetta viidesti 1991. Alle 17-vuotiaiden maajoukkueessa hän esiintyi neljä kertaa 1987. Kautosen isä Timo ja nuorempi veli Tommi olivat maajoukkuetason jalkapalloilijoita. Myös hänen setänsä Mikko ja Olli pelasivat jalkapalloa pääsarjatasolla.

## Lähteet
*
Alan Anatoljevitš Hugajev

**Alan Anatoljevitš Hugajev** (, s. 27. huhtikuuta 1989 Vladikavkaz) on venäläinen kreikkalais-roomalaisen tyylin painija. Hän on olympiavoittaja sarjassa 84&nbsp;kg.

Hugajev voitti olympiakultaa 84&nbsp;kg:n painoluokassa Lontoossa 2012 kukistettuaan loppuottelussa egyptiläisen Karam Gaberin. Hän sai samassa sarjassa EM-hopeaa Dortmundssa 2011 ja sijoittui MM-kilpailuissa viidenneksi Istanbulissa 2011.

Hugajev voitti junioreiden Euroopan-mestaruuden 84&nbsp;kg:n sarjassa 2007 ja sai samassa painoluokassa junioreiden MM-hopeaa 2009. Hän voitti kultaa 84&nbsp;kg:n sarjassa Kazanin univerdiadeissa 2013.

## Lähteet
Luettelo Itä-Ukrainan separatistien sotilaskalustosta

Tämä on **luettelo Itä-Ukrainan separatistien käyttämästä sotilaskalustosta**.

## Jalkaväki

### Käsiaseet

### Tukiaseet

### Panssarintorjunta-aseet

## Panssaroidut ajoneuvot
### Taistelupanssarivaunut

### Rynnäkköpanssarivaunut

### Muut panssaroidut ajoneuvot

## Kenttätykistö

## Ilmatorjunta

## Lentokoneet

## Lähteet
Lapiosammalet

**Lapiosammalet** eli **savikkolapiosammalet** (*Tortula*) on toukosammalten heimoon kuuluva lehtisammalsuku. Suvun jäsenet tunnistetaan leveistä, usein soikeista lehdistään. Savikkolapiosammalten ja lähisukujen luokittelu on muuttunut 2000-luvulla.

Savikkolapiosammalia on eri kokoisia. Ne muodostavat tyypillisesti kellanvihreitä tupsuja, jotka kasvavat muureilla tai kallioilla, harvemmin puunrungoilla.

## Sukuun kuuluvia lajeja
* Alppilapiosammal (*Tortula systylia*)
* Etelänlapiosammal (*Tortula subulata*)
* Kalkkilapiosammal (*Tortula mucronifolia*)
* Muurilapiosammal (*Tortula muralis*)
* Nuokkulapiosammal (*Tortula cernua*)
* Peltolapiosammal (*Tortula caucasica*, aiemmin *T. modica*)
* Savikkolapiosammal (*Tortula truncata*)
* Silmulapiosammal (*Tortula acaulon*) (aiemmin suippusilmusammal *Phascum cuspidatum*)
* Tunturilapiosammal (*Tortula hoppeana*, aiemmin *T. eucalyptrata*)
* Umpisammal (*Tortula protobryoides*)

## Lähteet

## Aiheesta muualla
* Suomen Lajitietokeskus: Lapiosammalet – ''Tortula''
Henry Maine

**Henry James Sumner Maine** (15. elokuuta 1822 – 3. helmikuuta 1888) oli brittiläinen juristi, joka tunnetaan vertailevan oikeustieteen uranuurtajana. Vuonna 1861 julkaistussa teoksessaan *Ancient Law* Maine selvitti ja vertaili Rooman ja Intian sekä Itä- ja Länsi-Euroopan oikeusjärjestelmien kehitystä.

Maine opiskeli Cambridgen yliopistossa ja toimi siellä sitten yksityisoikeuden professorina 1847–1854. Sen jälkeen hän opetti lontoolaisessa Inns of Court -lakioppilaitoksessa vuoteen 1862 asti, kunnes sai tehtävän Intian Kalkutasta siirtomaahallinnon oikeustieteellisenä asiantuntijana. Palattuaan Intiasta 1869 hänet nimitettiin Oxfordin yliopiston professoriksi ja sitten Cambridgen Trinity Hallin rehtoriksi ja kansainvälisen oikeuden professoriksi.

## Teoksia
**Ancient Law* (1861)
**Village Communities* (1871)
**Lectures on Modern Theories of Succession to Property After Death* (1871)
**Early History of Institutions* (1875)
**Early Law and Custom* (1883)
**International Law* (1888).

## Lähteet
Turbine-luokka

**Turbine-luokka** oli Italian kuninkaallisen laivaston kahdeksan 1925-1928 valmistetun hävittäjän muodostama alusluokka toisessa maailmansodassa.

## Alukset

## Lähteet

*
*

### Viitteet
Lepidonotothen larseni

**Lepidonotothen larseni** on jääahveniin kuuluva kylmien subantarktisten vesien kalalaji. Se kasvaa noin 20&nbsp;cm pitkäksi. Se syö krillejä, katkoja ja massiäyriäisiä.

## Lähteet
Pekanpään seisake

**Pekanpään laiturivaihde** oli rautatieliikennepaikka rataosalla Tornio-Kolari  liki Poikkilahden kyläaluetta Ylitorniolla. Laiturirakennus valmistui muiden Ylitornion liikennepaikkojen tapaan vuonna 1926. Pekanpäässä oli myös oma vesitorni.

Miehitys liikennepaikalla poistettiin lähes yhtäaikaa Martimon liikennepaikan kanssa 1953. Liikennepaikka lakkautettiin henkilöliikenteen (1967) ja tavaraliikenteen (1968) loppuessa. Rakennukset ja sivuraiteet on purettu. 

## Lähteet
* Radan varrella - Suomen rautatieliikennepaikat, Iltanen Jussi, s. 241, kolmas painos, Karttakeskus 2011
Kainuunkylän rautatieasema

**Kainuunkylän rautatieasema** oli rautatieliikennepaikka rataosalla Tornio-Kolari  samannimisellä kyläalueella Ylitorniolla.
Laiturirakennus valmistui vuonna 1926, mutta on nykyisin jo purettu kuten liikennepaikan sivuraiteet. Miehitys asemalla loppui 1954 ja liikennepaikka lakkautettiin tavara- ja henkilöliikenteen loputtua 1968. Myöhemmin Kainuunkylän asemalla toimi vaihteeton radioloppuopastinpaikka, mutta ei varsinaisena liikennepaikkana. 

## Lähteet
* Radan varrella - Suomen rautatieliikennepaikat, Iltanen Jussi, s. 241, kolmas painos, Karttakeskus 2011
Kolme veljee

**Kolme veljee** on Topi Sahan toinen sooloalbumi.

Levyn kappaleista suurin osa on Topi Sahan tekemiä. Lisäksi levy sisältää suomalaisen kansansävelmän Velisurmaajan, joka perustuu Kantelettaren samannimiseen runoon, ja
Kuru-nimisen arkkiveisun, johon Topi on tehnyt sävellyksen.

## Singlet
Albumilta on julkaistu kaksi singleä: Se joka karkuun pääs, josta on julkaistu myös musiikkivideo ja Pappi, lukkari, talonpoika ja kuppari, jonka Topi esitti vuoden 2012 Syksyn sävel-kilpailussa.  

## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Lepidonotothen nudifrons

**Lepidonotothen nudifrons** on jääahveniin kuuluva kylmien vesien kalalaji. Se jää vähän alle 20&nbsp;cm:n pituiseksi. Sen vartalon pohjaväri on kellanpunainen, vatsapuoli valkea ja kyljissä epäsäännöllisiä mustia läikkiä.

## Lähteet
Armassaaren laituri

**Armassaaren laituri** oli rautatieliikennepaikka rataosalla Tornio–Kolari pienellä samannimisellä kyläalueella Ylitorniolla. Miehitys laiturilla loppui jo jatkosodan aikaan 1941, ja liikennepaikka lakkautettiin 1965. Henkilöliikenteen pysähdykset olivat loppuneet edellisenä vuonna. Laiturirakennus ja sivuraiteet on purettu.

## Lähteet
* Radan varrella - Suomen rautatieliikennepaikat, Iltanen Jussi, s. 241, kolmas painos, Karttakeskus 2011
Nuottiorannan seisake

**Nuottiorannan seisake** eli **Nuotiorannan seisake** () on lakkautettu rautatieliikennepaikka rataosalla  samannimisellä kyläalueella Ylitorniolla. Alun perin liikennepaikka oli radan pääteasemana tammikuusta 1927 saman vuoden marraskuuhun, kunnes päästiin liikennöimään Aavasaksalle. Liikennepaikan nimi oli aluksi Nuotioranta, mutta 1. joulukuuta 1966 sen nimeksi tuli Nuottioranta.

Nuotioranta avattiin pysäkkinä 16. tammikuuta 1927, ja laiturirakennus valmistui 1926. Liikennepaikan ympäristöön kehittyi asutusta. Nuotiorannan miehitys poistettiin vuonna 1958. Henkilöliikenne lakkautettiin rataosalta 1967. Liikennepaikka lakkautettiin kokonaan 1. kesäkuuta 1968. Laiturirakennus ja liikennepaikan sivuraiteet on purettu.

## Lähteet
Matthew C. Harrison

**Matthew Carl Harrison** (s. 14. maaliskuuta 1962 Sioux City, Iowa) on luterilainen yhdysvaltalainen pastori ja Missouri-synodin 13. ja nykyinen johtaja. Hänet valittiin virkaansa vuonna 2010, jolloin hän seurasi Gerald B. Kieschnickiä.

## Varhaisvuodet
Harrison syntyi 14. maaliskuuta 1962 Iowan Sioux Cityssä. Hänet kastettiin Bethelin luterilaisessa kirkossa Iowan Lawtonissa ja varttui Sioux Cityssä Vapahtajan luterilaisen seurakunnan jäsenenä. Hän valmistui vuonna 1980 Sioux Cityn East High Schoolista. Vuonna 1984 hän valmistui Sioux Cityn Morningside Collegesta. Vuosien 1983 ja 1984 aikana hän oli ollut myös lähetystyössä Kanadan alkuperäisväestön parissa. Vuonna 1989 hän suoritti Indianan Fort Waynessa Concordia Theological Seminaryssa Master of Divinity ja vuonna 1991 Master of Sacred Theology -tutkinnon.

## Pappisura
Saatuaan pappisvihkimyksen vuonna 1991 Harrison toimi St. Petersin luterilaisen seurakunnan pastorina Iowan Westgatessa vuoteen 1995 asti.Sieltä hän siirtyi pastoriksi Indianaan Fort Waynen Zionin luterilaiseen seurakuntaan. Vuodesta 2001 vuoteen 2010 hän toimi Missouri-synodin kehitysyhteistyön toiminnanjohtajana.

### Missouri-synodin presidentiksi
Vuonna 2010 Harrison valittiin Missouri-synodin presidentiksi Houstonissa Teksasissa. Hän sai 643 ääntä eli 54% äänistä, voittaen ehdolla olleen istuvan presidentin Gerald B. Kieschnickin, joka sai 527 ääntä eli 45% äänistä. Muista ehdokkaista Herbert C. Mueller Jr sai 8 ääntä, Carl C. Fickenscher II sai viisi ääntä ja Daniel L. Gard sai yhden äänen. Vuonna 2013 Harrison valittiin uudelle kolmivuotiskaudelle. Hän sai tuolloin 4 262 ääntä eli 66% äänistä. Vastaehdokkaista David P.E. Maier sai 1906 eli noin 30% äänistä ja Herbert C. Mueller Jr. 264 eli 4% äänistä. Äänioikeutetuista vaaliin osallistui 78%. Vuonna 2016 Harrison valittiin kolmannelle kolmivuotiskaudelle. Hän sai äänistä 3507 eli 56,96%. Vastaehdokkaista Dale A. Meyer sai 2257 ääntä eli 36,66% ja David P.E. Maier 393 eli 6,38%.

## Perhe
Harrisonilla on vaimo Kathy. Heillä on kaksi aikuista lasta.

## Lähteet
Benjamin Morrell

**Benjamin Morrell** (1795 Rye, New York, Yhdysvallat – 1839 Mosambik oli yhdysvaltalainen merikapteeni ja tutkimusmatkailija, joka teki neljä merimatkaa eteläisillä merialueilla. Hän kirjoitti niistä muistelman *A Narrative of Four Voyages*, jota on kuitenkin kritisoitu useista virheellisistä ja väritetyistä väitteistä.

## Nuoruus ja matkat
Morrell syntyi 1795 Ryessä, New Yorkin osavaltiossa. Hänen isänsä oli laivanrakentaja. Morrell karkasi kotoa 17-vuotiaana. Hän taisteli vuoden 1812 sodassa ja joutui kahdesti brittiläisten vangiksi. Hän vietti vankilassa yli kaksi ja puoli vuotta.

Kapteeni Robert Johnson valitsi 1821 Morrellin kuunari *Waspin* yliperämieheksi matkalla Eteläisille Shetlandsaarille. Seuraavana vuonna Morrell oli jo *Waspin* kapteeni, kun Johnson itse toimi sen seurana olleen kuunari *Henryn* kapteenina. Morrell lähti 2. marraskuuta 1822 Falklandinsaarilta itään ja päätyi Etelä-Georgiaan. Sieltä hän jatkoi edelleen Bouvet’nsaarelle, jossa hän lähetti yliperämiehensä maihin 7. joulukuuta. Morrell jatkoi sieltä Kerguelenille, mistä hän lähti tammikuussa 1823 uudestaan etelään etsimään merikarhuja. Tämän matkan aikana hän purjehti paikassa, joka todellisuudessa on melkein 200 kilometriä Etelämantereen rannikolta sisämaahan.

Eteläisten tutkmusmatkojen lisäksi Morrell teki myöhemmin kolme muutakin matkaa maailman merillä. Hän julkaisti niistä vuonna 1832 teoksen *A Narrative of Four Voyages to the South Sea, North and South Pacific Ocean, Chinese Sea, Ethiopic and Southern Atlantic Ocean, Indian and Antarctic Ocean. From the Year 1822 to 1831*. Hänen toinen vaimonsa Abby Jane julkaisi seuraavana vuonna rinnakkaisteoksen matkoille.

## Morrellin matkateos
Morrell käytti teoksessaan runsaasti liioittelua, ja häntä on jopa kutsuttu sen johdosta ”Tyynenmeren Paroni von Münchhauseniksi”. Morrellin virheet johtuivat todennäköisesti huolimattomuudesta ja kronometrin puutteesta. Teoksen kirjoitustyyli oli melodramaattista, kliseistä ja itseänsä puolustavaa, mutta tyyli saattoi johtua myös Morrellin haamukirjoittaja Samuel Woodworthista. Vaikka Morrellin kirjaa on kritisoitu, siinä on merkittäviä todistuksia muun muassa eteläisen Tyynenmeren ihmisistä ja varhaisesta Antarktiksen tutkimuksesta. Lisäksi se oli yksi Edgar Allan Poen kirjan *[[Arthur Gordon Pymin selonteko]]* lähteistä.

## Lähteet

## Aiheesta muualla
*Morrelin muistelmateos ''A Narrative of Four Voyages'' Archive.org-sivustolla
1-hekseeni

**1-hekseeni**  on eräs hekseenin (C6H12)  isomeereistä.  Yhdiste kuuluu alkeeneihin. 1-hekseenin moolimassa on 84,16&nbsp;g/mol,tiheys 0,7&nbsp;g/cm3, sulamispiste &minus;140&nbsp;°C, kiehumispiste 63&nbsp;°C, leimahduspiste −26&nbsp;°C  c.c. itsesyttymislämpötila 253&nbsp;°C ja CAS-numero 592-41-6. Se liukenee veteen 0,005 g/100 ml (20&nbsp;°C). 1-hekseeni on huoneenlämmössä väritöntä nestettä, jolla on tunnusomainen haju ja se on erittäin helposti syttyvää. Yhdiste reagoi kiivaasti hapettimien kanssa aiheuttaen palo- ja räjähdysvaaran. 1-hekseenin höyry on ilmaa raskaampaa ja voi kulkeutua maata pitkin ja syttyä etäällä.

1-hekseeniä valmistetaan eteenistä kromi- ja organoalumiiniyhdisteiden toimiessa katalyytteinä. Yhdistettä käytetään esimerkiksi polymeerien hajusteiden ja väriaineiden valmistamiseen. 

## Lähteet

## Aiheesta muualla
*
*PubChem: 1-Hexene 
*ChemBlink: 1-Hexene
Nyrkkeilyn Euroopan-mestaruuskilpailut 1934

**Vuoden [[1934]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin 11.–15. huhtikuuta 1934 Budapestissa. Nämä järjestyksessään 4. kisat oteltiin kahdeksassa painoluokassa ja niihin osallistui 74 nyrkkeilijää 13 maasta.

## Mitalistit

## Mitalitaulukko

## Suomen joukkue

## Lähteet
*Vuoden 1934 EM-kisat Budapestissa
Harald Horntvedt

**Harald Horntvedt** oli norjalainen merikapteeni, joka vuonna 1927 julisti Bouvet’nsaaren kuuluvan Norjalle. Hän johti Norvegia I -löytöretkeä, jonka päätarkoitus oli meteorologisten ja oseanografisten havaintojen tekeminen. Matkalla löytyi suuri määrä valaita Kuningatar Maudin maan lähivesiltä.

## Lähteet
Bea Toivonen

**Bea Toivonen** (s. 28. lokakuuta 1992) on Miss Suomi 2014. Hän edusti Suomea myös Miss Universum 2014 -kilpailuissa, mutta ei onnistunut pääsemään 15 finalistin joukkoon.

Parturi-kampaajaksi ja meikkaaja-maskeeraajaksi opiskelleen Toivosen äiti Marja Kinnunen on vuoden 1985 Miss Suomi ja isä Harri Toivonen kilpa-autoilija. Bea Toivosen isoisä oli ralliautoilija Pauli Toivonen ja setä ralliautoilija Henri Toivonen.

Toivonen oli yksi ''Selviytyjät Suomi'' -ohjelman 6. kauden kilpailijoista.

Toivonen kihlautui vuoden 2025 lopussa brittiläisen muusikon Jesse Smithin kanssa, jonka kanssa hän oli seurustellut jo yli 10 vuotta. 

## Lähteet
Tibi et Igni

**Tibi et Igni** on puolalaisen death metal -yhtye Vaderin 10. studioalbumi. Se julkaistiin 30. toukokuuta 2014 levymerkillä Nuclear Blast. Albumia pohjusti 18. huhtikuuta 2014 julkaistu EP ''Go to Hell.

## Kappaleet
#
#
#
#
#
#
#
#
#
#

### Digipakin bonuskappaleet
#
#

### Bonus 7"-vinyyli
#
#Przeklęty na wieki

## Kokoonpano
* Peter – laulu, kitara
* Spider – kitara
* Hal – bassokitara
* James Stewart – rummut

### Tuotanto
* Sławek Wiesławski – tuottaja, äänittäjä, miksaaja, masteroija
* Wojtek Wiesławski – tuottaja, äänittäjä, miksaaja, masteroija
* Piotr Polak – avustava äänittäjä
* Joe Petagno – kansikuva
* Robert Zembrzycki – valokuvat
* Adam Sieklicki – valokuvat
* Stefano Catalani – valokuvat

## Arviot
* About.com: 
* Imperiumi: 7½/10
* Kaaoszine: 9/10
* The Metal Observer: 9/10
* Teraz Rock: 

## Aiheesta muualla
* 
* Tibi et Igni discogs.com -sivustolla

## Lähteet
Ryppyviherlätkä

**Ryppyviherlätkä** (*Prasiola crispa*) on viherlevälaji, jota kasvaa kivi- ja kalliopinnoilla. Se viihtyy kosteilla ja varjoisilla paikoilla, joissa on paljon ravinteita, esimerkiksi ihmisen virtsaa tai lintujen ulosteita. Pienikokoisena nämä levät ovat sileitä ohuita kiekkoja, kasvaessaan niistä tulee epäsäännöllisen muotoisia ja reunoihin tulee aaltomaisia ryppyjä.

## Lähteet
Rosa-Maria Ryyti

**Rosa-Maria Ryyti** (s. 13. kesäkuuta 1994 Oulu) on oululainen Miss Suomi 2015 ja edusti Suomea Miss Universum -kisoissa pudoten kuitenkin kisoissa 15 parhaan joukosta alkukarsinnassa.  Ryyti vietti nuoruutensa Oulussa ja valmistui ylioppilaaksi Merikosken lukiosta.

Hän on ammatiltaan sisustussuunnittelija. Ryyti asuu Helsingissä.

## Lähteet
Tuomo Ristola

**Tuomo Ristola** (31. joulukuuta 1930 Helsinki – 9. syyskuuta 2008 Rymättylä) oli suomalainen koripalloilija.

Elisen (Elannon Isku) kasvatti Ristola pelasi miesten SM-sarjaa Työväen Maila-Pojissa vuosina 1951–1961. Tätä ennen hän pelasi kasvattajaseurassaan SM-sarjassa. Yhteensä Ristola pelasi pääsarjassa 17 kautta. Pääsarjan pelaajakohtainen tilastointi aloitettiin kaudella 1951, joten Ristolan tarkempaa urakuvausta ei tältä ajalta ole. Suomen Koripalloliitto mainitsee kuolinuutisessaan Ristolan saavuttaneen vuosina 1948–1955 kolme SM-hopeaa ja viisi SM-pronssia. Koripalloliiton tietokannan mukaan Ristolalle kertyi kaksi hopeista ja neljä pronssista SM-mitalia.

Suomen maajoukkueessa Ristola pelasi vuonna 1952 neljä ottelua. Maajoukkuedebyytissään, maaottelussa Ranskaa vastaan, Ristola teki kaksi pistettä, jotka jäivät hänen ainoikseen maajoukkuetasolla. Ristola kuului Suomen joukkueeseen Helsingin kotiolympiakisoissa, missä hän pelasi otteluissa Meksikoa ja Bulgariaa vastaan. Elokuussa Ristolan maajoukkueura päättyi maaotteluun Kiinaa vastaan.

Ristola kuoli Rymättylässä 9. syyskuuta 2008 77 vuoden iässä.

## Saavutuksia
* Vuoden 1952 kesäolympialaisten 9.–16. sija
* SM-hopeaa 1951 ja 1955
** SM-pronssia 1948, 1952, 1953 ja 1954

### Pesäpalloilijana
* 1 SM-pronssi: 1955

## Lähteet
* Tuomo Ristola baskethotel.com
* Maajoukkueprofiili Suomen Koripalloliitto

### Viitteet